Informatsioon
see, mis informeerib; vastus mingile küsimusele; see, millest saab tuletada andmeid ja teadmist
(Ümber suunatud leheküljelt Info)
Informatsioon ehk info ehk teave on korrastatud andmed.
Proosa muuda
- Potentsiaalsete erinevuste hulk meid ümbritsevas maailmas on lõpmatult suur. Et erinevus muutuks informatsiooniks, tuleb seda esmalt selekteerida. See eeldab teatud laadi "mõistuse" olemasolu retsipientsüsteemis. Informatsioon on seega erinevus, mis põhjustab erinevust.
- [Lapsepõlvest 1920ndate Pärnus:] Kui nüüd tagantjärele mõelda, kui vähe tol ajal üldse midagi näha sai, provintsilaps eriti! Kui palju vähem oli igasugust informatsiooni — ei olnud sellist uputust nagu praegu — televisioon, raadio, kino.
- Infoajastu pakub inimkonnale paljutki ja mulle meeldiks mõelda, et me tõuseme selle pakutavate väljakutsete kõrgusele. Kuid on elutähtis meeles pidada, et info - toorandmete tähenduses - ei ole veel teadmine, et teadmine ei ole tarkus ja et tarkus ei ole ettenägelikkus. Ent info on esimene hädavajalik samm nende kõigi poole.
- Arthur C. Clarke, cit. via: "Humanity will survive information deluge — Sir Arthur C Clarke", OneWorld South Asia, 5. detsember 2003
- Näiteks ütles Chade mulle, et ma pean järgmisel päeval minema kokk Sara juurde ja küsima, kas selle aasta peekon on lahjem kui eelmise aasta oma. Ja siis pidin ma samal õhtul kogu vestluse Chade'ile nii täpselt kui võimalik ette kandma ning vastama tervele hulgale küsimustele selle kohta, kuidas Sara seisis, kas ta oli vasakukäeline, kas ta tundus olevat kõva kuulmisega ning mida ta tol hetkel valmistas. Minu häbelikkust ja sõnakehvust ei peetud kunagi piisavaks vabanduseks, kui ma sellise ülesandega hakkama ei saanud, ning ma avastasin, et kohtusin ja suure hulga lossis elavate teenijatega ja õppisin neid tundma. Kuigi mu küsimused pärinesid Chade'ilt, olid nad kõik väga rõõmsad minu huvi üle ja väga altid oma teadmisi minuga jagama. Täiesti tahtmatult hakkasin ma endale koguma kuulsust kui "taibukas nooruk" ja "hea poiss". Aastaid hiljem mõistsin ma, et õppetund ei seisnenud ainult mälu harjutamises, vaid ka selles, kuidas sõbruneda tavainimestega ja aru saada nende mõtteviisist. Palju kordi pärast seda on naeratus, kiitus, et mu hobuse eest on hästi hoolitsetud, ja kiire küsimus tallipoisile andnud mulle sellist informatsiooni, mida muidu ka kogu kuningriigi varanduse eest poleks tema käest kätte saadud. (lk 101)
- Robin Hobb, "Salamõrtsuka õpilane". Tõlkinud Kaaren Kaer. Varrak, 2000
Allikata muuda
- Informatsioon on kõige demokraatlikum võimuallikas.